
Waols 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


"Welsj" kump oet op dit artikel; veur de Keltische taol zoewie die gesproke weurt in Wales, 
zuug: "Welsh". 


Oonder Waols (Walon op z'ch Waals, Wallon op z'ch 
Frans) versteit me de zostertaol vaan't Frans die in't 
groetste deil vaan't Belsje gewes Wallonie gesproke 
weurt. 

Waols 

Inheimse name: 

Walon 

Gekald in: 

provincies Luik, Name, 
Luxemburg, umgeving 
Givet 

Classificatie: 

Indo-Europees 

Roemaans 

Gallo-Roemaans 

Oil 

Waols 

Aantal sjpraekers: 

ca. 600.000 

Conservatiegraod: 

bedreig (in Belsj), ernstig 
bedreig 

(in Fraankriek), 
oetgesjtorve (in 
Luxemburg) 

Officieel taal: 

erkind door en in Wallonie 

ISO-639-code: 

wa, win, win 


Boetegrenze 


E klein stokske vaan Noord-Fraankriek heet traditioneel't Waols es volkstaol (naomelek't meis noordeleke 
gedeilte vaan de Franse Ardenne, in't departemint Ardennes, zjus te noorde vaan de Maos), en tot in de 
jaore zeveteg woort't in de Luxemburgse dorpkes Doncols en Sonlez gesproke. In de provincie Henegouwe 
weurt gei Waols meh Picardisch gepraot, roond Aarle en Sankt-Vith Luxemburgs en roond Eupe e 
Limburgs/Ripuarisch euvergaanks of 'n Ripuarisch dialek. 't Waols is de mojertaol vaan minstens ein 
miljoen lui. In de stei is't bekans door't Frans vervange, en oonder de jonger generatie is't verval groet, mer 
't is sinds einege decennia ouch de taol vaan vernuiende kunsteneers. De taol weurt sinds 1990 door de 
Waolse gewesregering erkind es binnelandse regionale taol. Sommege variante vaan't Limborgs die gelege 
zien aon de Waolse taolgrens, wie't Eesjdes, gebruke vaol Waolse waord en ouch de oetspraok klink in dit 
Limborgs Waols. 







Kenmerke 



Twietaoleg straotnaombord 


Wie't Frans en't Picardisch huurt't Waols tot de Oil-taole, dat zien de 
taole boe-in 't waord veur "ja" o'il/oui is. In de Middelieuwe trok 't 
Waols vaol mier op't toen al normatief Frans vaan Paries, meh umtot de 
taol conservatiever is heet ze vaol vaan de Middelieuwse klaanke 
bewaord. 't Middelfranse chapea(u)l (oetspraak [tSape'al]) woort in't 
Nuifrans chapeau ([Sa'po]), meh in 't Waols tchapea ([tSa'pja] / 
[tSa'pe:]). Wijer weurt in sommege dialekte de h nog oetgesproke (dat 
spelt me deks met xh veur dee klaank). 


De volgende sectie van dit artikel is gesjreve in't Norbiks. 


Intern grenze 


Oos-Welsj of Lukerwelsj 

■ Provincie Luuk, behalve de 
Duutsjtalige Gemeensjap, de 
gemengdes Baelen , Plom bieres, 
Welkenraedt en ennige 
naoberdorper oee 'n Ripuarische 
taal of Limburgs-Ripuarische 
overgaankstaal gekald wert; 

■ Noorde van de provincie 
Luxemburg, met naam't Dal van 
de Salm en de regio van de 
Ourthe en Aisne; 

't Lukerwelsj wert gekald in de volgende 
veer laandsjappe: 



Gebied oee Welsj gekald wert. 


■ Ardenne 

■ Condroz 

■ Haspengouw 

■ Laand va Herf. 


Centraal Welsj of Namerwelsj 

■ Ooste van de provincie Welsj Brabant; 

■ Brabants Haspengouw; 

■ Brabantse Ardenne; 

■ Groeetste deel van de provincie Name; 

■ Fraankriek, (Givet). 

West Welsj of Picardisch Welsj 


West Welsj Brabant (Nivelle); 























■ Roman Pais; 

■ Ooste van de provincie Henegouwe; 

■ Zuid-ooste van de provincie Name (La Fagne); 

■ Ennige dorper in Fraankriek (departement Nord, Concolre). 

Zuid Welsj of Lotarisch Welsj 

■ Provincie Luxemburg, behalve Gaume en Arlon oee Luxemburgs gekald wert; 

■ Zuid-ooste van de provincie Name of de Naamse Ardenne; 

■ Oetgesjtorve in ennige dorper in Luxemburg (Doncols, Sonlez). 


Brussel 

't Welsj wert ooch gekald dor Welzje die in Brussel zeunt gaoe wonne. De variaties zeunt aafhankelek van 
d'r sjrieek va herkomst. 


Wisconsin 

In de VS, in Green Bay in Wisconsin wert Welsj gekald. In d'r 19de ieew waor dat 'n raej vor Welsje um 
zjuus nao dao te emigrere. 


Welsj op sjrif 


■ Vanaaf 1100 is Welsj gesjraeve, op z'n minst toponieme en in juridische en notariele actes. De 
gesjraeve versie is geng garantie vaor de oetsjpraak. Zoe kan de u 'n notatie ziee vaor de u of 
de ou (oe in't Limburgs). Typische notaties zeunt xh, ea, e/e. 

■ In d'r 18de ieew blieft me vashaowe an de Middeleeuwse notatie-gewoeentes, zoewie xh in 
Villers en oi in't Luuks theater. 

■ In d'r 19de ieew blieft't sjrieve individueel. De orsjte poginge tut regularisatie werre gedoee. 
Vaor't Lukerwelsj bemeujd zich Henry Forir en't Namerwelsj Auguste Vierset en Leopold 
Godenne. 

■ In d'r 20ste ieew is't Sjpellingssysteem va Feller algemeng in gebroek. Bezeunder notaties: DJ 
en TCH, de W en Y, notatie van / vaor de lang i en ou vaor de lang ou. In 1990 wert't Welsj es 
dor Wallonie erkaand es binnelandse regionale taal. Paul Lefin waor eng van ijveraars. 

■ D'r wert gesjtraefd nao 'n uvvereenkoms die tut 'n eengemakde sjriefwies mot leide, die ee 
Welsj waoerd op eng meneer sjrieft mae dat op de eege meneer oetgesjpraoeke kan waeere. 

't Bretons is daobie inspirerend vaorbeeld. 


Lies va Welzje/Limburgse waord 

■ A - A (allewiel zaet me hoi/hallo) 

■ volegaz - voile gaas 

■ chlope - sjlaope 

■ chmerlape - sjmaerlap 

■ crompire - kroompier 

■ dringuele - dreenkgaeld 

■ platezak - platzak 





■ tripe - trip 

■ batche - badsj (va blowwe sjtee dae bronwater opvengt of oee de dere oet droonke) 

Extern linke 

■ De Waolse Wikipedia 

■ Waolse Grammair (http://croejhete.walon.org/) 

